# MOJE ZVEZLALKE

S police v moji sobi

gledajo me čevlji čisto novi;

prav poredno se smehljajo,

z ostalimi čevlji se igrajo.

A mene muči ena reč: le kako zavezati

tako…tako dolge zvezlalke?

Mornarski vozel…prava reč,

Zavezal sem jih dvesto in več.

Kako zvezlalke se zvezla –

le kdo to ve, le kdo to zna?

Zvezlalk konca nagajiva

uhajata mi kakor živa, ko

skoraj…skoraj mi uspe…se

pentlja znova kar podre!

Le kdo zna vezati take zvezlalke?

Zgoraj, levo in naokrog; je res dovolj

le dvoje rok?

Mislim si: še dobro, da ni več nog!?

Ovijem pa še povlečem skoz;

oh pa že raje hodim kar bos!